ตร.รู้ทัน รอรวบ วัยรุ่นสั่งกัญชาอัดแท่งผ่านเฟซฯ ส่งพัสดุไปรษณีย์ 
วัยรุ่นสั่งกัญชาอัดแท่งผ่านเฟซบุ๊กส่งไปรษณีย์ไทย ตำรวจรู้ทัน เฝ้าติดตามเป้าหมาย รอกระทั่งบุรุษไปรษณีย์นำกล่องพัสดุมาส่งที่บ้าน เข้าตรวจค้นเจอกัญชาอัดแท่ง 1กก.อยู่ในกล่องพัสดุ พร้อมเครื่องกระสุนปืนลูกซอง,เมื่อ 19 สิงหาคม 2560 พ.ต.อ.อรัญ โตยิ่ง ผกก.สภ.คลองวาฬ อ.เมือง จ.ประจวบคีรีขันธ์ ได้รับการประสานจากตำรวจภูธรภาค 7 ว่ามีกลุ่มผู้ค้ายาเสพติดส่งกัญชาอัดแท่งผ่านทางไปรษณีย์ไทย มีต้นทางจาก ต.บางยอ อ.พระประแดง จ.สมุทรปราการ จึงสั่งการให้ พ.ต.ท.สมศักดิ์ เนื่องอ้น รอง ผกก.สส.สภ.คลองวาฬ พร้อมชุดสืบสวน นำกำลังเฝ้าติดตามเป้าหมายตามที่สายแจ้งมา ต่อมามีบุรุษไปรษณีย์นำกล่องพัสดุมาส่ง ที่หน้าบ้านเลขที่ 3/4 หมู่ 1 ต.คลองวาฬ หลังตลาดนัดห่างจากโรงพักประมาณ 500 เมตร และมีนายเอ(นามสมมุติ) เยาวชนอายุ 17 ปี ออกมารับพัสดุห่อดังกล่าวนำเข้าไปในบ้าน มีนายเนติ บุญเกิด อายุ 24 ปี เป็นเจ้าของบ้าน ,จากนั้น เจ้าหน้าที่จึงเข้าค้นภายในบ้าน พบกล่องพัสดุไปรษณีย์ที่ถูกเปิดออก และกัญชาอัดแท่งขนาด 1 กิโลกรัม ห่อด้วยกระดาษและหุ้มด้วยพลาสติกสูญญากาศ และยังพบกัญชาที่ถูกหั่นเป็นเศษบนเขียงไม้ พร้อมใบจาก และไฟแช็ก เตรียมสูบ นอกจากนี้ยังพบเครื่องกระสุนปืนลูกซองเบอร์ 12 จำนวน 3 นัด วางอยู่ในกล่องพลาสติก , ผู้ต้องหาให้การว่า ได้สั่งซื้อกัญชาอัดแท่งจากกลุ่มปิดในเฟซบุ๊ก ในราคากิโลกรัมละ 14,000 บาท โดยนำมาเสพเอง เจ้าหน้าที่จึงตั้งข้อหา ร่วมกันครอบครองกัญชาและครอบครองเครื่องกระสุนปืนโดยไม่ได้รับอนุญาต นำตัวผู้ต้องหาพร้อมของกลางส่งพนักงานสอบสวนดำเนินคดีต่อไป
วัยรุ่นสั่งกัญชาอัดแท่งผ่านเฟซบุ๊กส่งไปรษณีย์ไทย ตำรวจรู้ทัน เฝ้าติดตามเป้าหมาย รอกระทั่งบุรุษไปรษณีย์นำกล่องพัสดุมาส่งที่บ้าน เข้าตรวจค้นเจอกัญชาอัดแท่ง 1กก.อยู่ในกล่องพัสดุ  พร้อมเครื่องกระสุนปืน
สั่งกัญชาอัดแท่งทางเฟซบุ๊ก,ส่งกัญชา ทางไปรษณีย์,สั่งกัญชาทางเฟซบุ๊ก ส่งไปรษณีย์,วัยรุ่นสั่งกัญชาทางเฟซบุ๊ก,คลองวาฬ